જેમ તનની તંદુરસ્તી માટે આરામની જરૂર છે તેમ મનની તંદુરસ્તી માટે શાંતિપૂર્વક સમયની જરૂર વર્તાય છે. સ્ત્રી અને પુરુષ સતત કાર્યરત રહે એમાં કાંઈ ખોટું નથી પણ જો જવાબદારીઓ પૂરી કરતા કરતા, પોતાને ગમતું કરવાની મોકળાશ મળે તો કુટુંબ વ્યવસ્થા જાળવવાનાં રોજના પ્રયાસો પણ મુકત મનથી કરવામાં આવે. ગમતું કરવું એનો અર્થ એવો નથી કે જવાબદારીઓ છોડીને માત્ર અને માત્ર પોતાના લાભ માટે વિચારવું. આપણા ઇંડિયન કલ્ચરમાં હમેશાં કુટુંબને અગત્યનો દરજ્જો આપવામાં આવ્યો છે, પરંતુ અમુક વર્ગ એનો અર્થ એમ કાઢે છે જેમાં પુરુષ માત્ર કમાય અને સ્ત્રી ઘરકામ કરે. આ માન્યતામાંથી ઉપર ઉઠી પોતાનું અસ્તિત્વ સ્વીકારી એની અવગનના કર્યા વગર એને સમય આપો. પોતાનામાં છુપાયેલી ટેલેન્ટને ઓળખો અને યોગ્ય દિશા તરફ આગળ વધો. રૂટિન સિવાયની પ્રવૃત્તિઓ જેમ કે મ્યૂઝિક, રીડિંગ, ડાન્સિંગ, વગેરે પણ કરી શકાય જેથી તન અને મન બંને તંદુરસ્ત રહે.